
"AIDO“ ERRE VAIKAMS 


GAMTOS ŠVENTĖ 


Vakar šventė didi buvo — 
Saulė vėją 
Nugalėjo, 
Debesis išvaikė. 
Džiaugės medžiai, džiaugės miškas, 
Ir višnaitės 
Linksmos šaipės, 
Gėlės jau pražydo. 
Grižę paukščiai dangun skrido, 
Vyturėlis 
Mažutėlis 
Švelniai jau pragydo. 
Upės kyla, neša ledą, 
O žuvelės 
Viršun kelias 
Saulės pažiūrėti. 
Meilė gamtą vysto, supa, 
Ir lapeliai, 
Ir šakelės 
Džiaugias, greitai sprogsta. A. Vytis 

VALDOVEÉE 


Ant jūros kranto, gražioj pilyje, 
Kur girios ošė, paukščiai čiulbėjo, 


„Kur debesėliai viens kitą vijo, 


O skaisti saulė kasdien spindėjo, 


Ten viešpatavo graži valdovė; 
Teisybė — vardas valdovės buvo. 
Jos karalystėj sklido gerovė. 

Nė vienas grūdas veltui nežuvo. 


Mylėj valdovę to krašto žmones, 
Aukas vertingas jie jai aukojo, 
Aukščiausio Dievo prašė malonės, 
Kad darbus laimint Jis ranka savo. 


Kraštas skendėjo soduos gražiausiuos, 
Javai, lyg jūra, laukuos bangavo; 
O žmonės džiaugės, viens kito klausė: 
„Kodėl nuo Dievo tiek laimės gavom?“ 
* * 
* 


Bet slinko dienos, savaitės, metai, 
Zmonės ūžmiršo gražią valdovę. 
Meluot, kariauti visi įprato. 
Dingo, kaip dūmai, krašto gerovė. 
Mirė valdovė pilyj gražioje 
Prie jūros kranto, kai audros siautė. 
Kitą dien žmonės veltui ieškoj jos. 
Veltui „Teisybės norim! jie šaukė. 


Nors ji ir mirė, bet dar aplanko 
Mažą ir didį, vargšą, turtingą, 
Ji juos paguodžia, paspaudžia ranką, 
Sirdis pripildo to, ko joms stinga. 
lr sako žmonės, kad grįš Teisybė, 
Gyvens pilyje, valdys šią žemę, 
"Ir tik jai meilė yr ta galybė, 
Kuri mums džiaugsmą ir laimę lemia. 


J. Mackevičius. 
G“ — 

Senis ir mirtis 


Kartą vienas senis nuėjo 
miškan parsinešti malkų. Miš- 
ke jis prisilaužė šakų, susirišo 
ryšulį, užsimetė ant pečių ir 
ėjo namo. Ejo jis, ėjo, pa- 
vargo, pasidėjo savo ryšulį ir 
ant jo atsisėdo. Besėdėdamas 
pradėjo galvoti apie savo 
sunkų gyvenimą dabar ir se- 
niau,. kai. dar jaunas buvo. Ir 
taip jam graudu pasidarė, kad 
jis, giliai atsidusęs, pretarė: 

— Mano gyvenimas—vien 


Auksiniai spindulėliai 


Prajukdo saulė žemę 
Auksiniais spindulėliais. 
Auksiniai spindulėliai — 
Geriausias žemės gėris. 
Malonu, linksma, gera 
Su aukso spindulėliais — 
Ne taip, kaip saulę dengia 
Tamsučiai debesėliai. 
lr vasarą ir žiemą 
Auksiniais spindulėliais 
Sirdelė mano džiaugias, ` 
irdelė mano gėris. 
Nors ir darbų prispausti, 
Auksiniais spindulėliais | 
Grožėjasi tėveliai 
Ir Sargis-vargdienėlis... 
"Kada mane ims pulti 
Juodi, juodi šešėliai — 
Tu, saule, nusijuoki 
Auksiniais spindulėliais. 

vargas ir rūpesčiai. Jie skir- 
sis su manim, tik man mirus. 
O kad greičiau ta mirtis jau 
ateitų! 

— Aš čia, — išgirdo sene- 
lis už savo pečių. —Kam mane 
šaukei? 

Senis net sudrebėjo, kai 
atsigrižęs pamatė bestovinčią 
mirtį. “ 

— Aš prašiau tavęs... ateiti 


simesti ryšulį... —aš. 


P. Legas 

MEŠKA IR KIPŠAS 


(Pasaka) 


Pas vieną ūkininką pra- 
dėjo kažkas vaidintis. Niekas 
nenorėjo nakvoti tame kam- 
baryje, kuriame vaidinosi. 

Kartą apsinakvojo pas tą 
ūkininką meškininkas su meš- 


| ka. Ūkininkas paguldė jį tame 


baisiame kambaryje. Meškinin- 
kas pririšo mešką prie durų, 


| “kur netoli kampe stovėjo kros- 


nis. Pats meškininkas ant kū- 
lio šiaudų parvirto. 
Meškininkas pradėjo jau 
Staiga kažkas ant 
krosnies subrazdėjo. Meškinin- 


| kas praplėšė akis, žiūri: kaž- 
1 kas ant krosnies žarijas žarsto. 
1 Jis net galvą pakėlė, geriau 
| įsižiūri ir mato: kipšas ant ža- 
| tijų žuvis kepa. 


Iškepė kipšas vieną žuvi 


ir pasidėjo užpakalyje. Kepa 
jis antrą, o meška patylomis 
čiupt iškeptąją žuvį ir prarijo. 
Kipšas, iškepęs antrąją žuvį, 


vėl pasidėjo ją užpakalyje. 
Meška, kai kipšas pradėjo 
kepti trečiąją žuvį, nutvėrė 


iškeptąją ir prarijo. Ir taip kip- 
šas žuvis kepė, o meška pa- 
tylomis jas čiupo ir ėdė. 
Pabaigė kipšas žuvis kepti, 
atsigrįžo,—žuvų nebėra. Meš- 
ka totik ir laukė, —čiupt kipšą 
glėbin ir pradėjo  mankyti. 
Vos galo negavo kipšas, meš- 
kos glamonėjamas. Šiaip taip 
jis išspruko iš meškos nagų. 
ir pabėgo iš pirkios. Nereikėjo 
jam daugiau pas tą ūkininką 
nei vaidintis, nei žuvų kepti. 
Atsiuntė Vytas Papšys. 

VYTUKO PAŽADAS 


Vytukas išėjo prieš saulėleidį 
kieman, pamatė didžiąją liepą pa- 
kluonėj, pilną šnekučių nutuptą. 


Viršūnėje nesimatė nė vienos lais- 


vos šakelės, ir dar kas kart vis 
nauji šnekučiai atskrisdavo ir tūp- 
davo viršūnėn. 

— „Ko jie taip grūdasi vienas 
prie kito, tūpia tik ton liepon, jei 
šalia auga dar keli medžiai“, — 
galvoja ir niekaip negali suprasti 
Vytukas. — „Tur būt ir jie, kaip 
žmonės, draugėn suskridę, tariasi, 
kur kuris apsigyvens, pasižada 
svetiman lizdan neljsti. Gerai, se- 
niai galės grįžti į pernykščius sa- 
vo lizdus, bet kur dėsis jaunikliai? 
Reiktų keletas inkilėlių padaryti, 
nes mūsų sodas toks didelis, o nė 
vienas šnekutis pas mus negyve- 
na. Visi paukšteliai išbėgo iš sodo, 
kai aš ėmiau po jų lizdelius lan- 
džioti, draskyti. Šią vasarą turiu 
visas blogybes atitaisyti, kad ir 
vėl paukščiai sugrįžtų“. 

Kitaip galvojo Vytukas iki per- 
nai vasaros. Labai blogos širdies 
buvo jis paukšteliams. Radęs krū- 
muose ar pūdyme lizdelį, kiekvie- 
ną apžiūrėdavo, apieškodavo, ar 
jame nėra kiaušinėlių, ar mažyčių. 

Rainys, Vytuko katinas, taip 
buvo pripratęs prie lauktuvių, kad 
kas vakaras atėjęs prie vartų, ra- 
miai tupėdavo iki Vytukas galvijus 
atgins. 

Ir ne veltui jis laukdavo. Vytu- 
kas beveik visad atnešdavo kiše- 
nėse kiaušinėlių, ar mažų silpnų 
paukštelių. 

Vytuko mama labai džiaugėsi, 
kad Rainys taip berniuką myli. 
Bet kaip smarkiai būtų nusiminusi, 
jei sužinotų, kodėl Rainys Vytuką 
myli ir jį pasitinka. Tačiau abu 
bijojo namiškių ir niekad neprasi- 
tarė jiems Vytukas apie savo „me- 


džioklę“, nes jautė, kad vargšas 
būtų jo kailis už tai. 

Vienos vasaros sekmadienį, po 
mišių, išėjo Vytukas su mama ir 
kaimynų vaikais uogauti. Ne labai 
rūpėjo jam uogos, krūmuose jis 
ieškojo lizdelių. Nežymiai atsitoli- 
nęs nuo visų, pradėjo landžioti 
tarp krūmų, žvalgytis aplinkui. Ke- 
lis kart visai nepastebėjo, iš kur 
staiga išskrisdavo paukštelis. Ilgą 
laiką nieko nerado Vytukas, nors 
taip atydžiai visur ieškojo. Tik po 
ilgo ieškojimo pamatė jis aukštai 
ant lazdyno šakelės lizdelį. Net 
akys prašvito, tik visa bėda, kad - 
negali jo pasiekti. Laimei paste- 
bėjo ties ta šakele kelmą. Nieko 
nelaukdamas, užsirioglino ant iš- 
puvusio kelmo ir atsargiai lenkė 
į save šaką. Staiga visai netoliese 
išgirdo: „čir, čir“ — paukštelį či- 
renant. Vytuko „prityrusią“ ausį 
nustebino paukštelio balsas. Šį 
kartą nesijautė to graudumo, ar 
prašymo balse, kurį girdėdavo 
anksčiau, lizdus draskydamas. 


-— „Kas tai būtų?“ — klausė 
pats savęs, akimis ieškodamas 
paukštelio. Ir visai netikėtai jo 


akys pakrypo žemėn — iš supu- 
vusio kelmo, ant kurio jis stovėjo, 
lindo gyvatė, besitaikydama jam 
įgelti kojon. Nieko nelaukęs, pa- 
leido šakelę ir tekinas pasileido 
bėgti nuo jos. 

Atsidūręs saugioje vietoje, leng- _ 
viau atsiduso. Be galo buvo dė- 
kingas paukšteliui už jo čirenimą, 
nes tuo apsaugojo jį nuo gyvatės 
įgėlimo. 

Savo nelaimė pravėrė Vytukui) 
akis. Jis suprato, kiek žalos pri- 
daro vargšams paukšteliams, dras- 
kydamas jų lizdelius, tat pasiža- 
dėjo niekad daugiau jų neskriaus- 
ti, bet dar globoti. 

Nuo to laiko Vytuko širdelė 
pakitėjo. Vienas Rainys nesidžiau- 
gė. Pajutęs, kad Vytukas „„aptin- 
go“, nuo jo kiek atšalo ir pats už- 
siėmė medžiokle. Visą žiemą rū- 
pinosi Vytukas paukšteliais, ir jie 
kasdien rasdavo pakankamai tru- 
pinių ir kitų likučių nuo stalo. 

Ir šį rytą pirmiausiai pagalvojo 
apie -inkilėlius šnekučiams. Per 
pusryčius išprašė iš tėvelio nerei- 
kalingų jam lentgalių, vinių ir, 
viską susinešęs, pradėjo dirbti. 

Pirmas inkilėlis buvo sunkiau 
Vytukui daryti, bet kitas jau leng- 
viau nuėjo. Iki pietų sukalė ketu- 
ris inkilėlius ir dar keliems liko 
lentų. 

Baigęs darbą, prikalė prie kiek- 
vieno inkilėlio po kuolelį užpaka- 
lyje, atsinešė kopėčias ir dairėsi 
tinkamos vietos jiems įkelti. Rai- 
nys visą laiką sukėsi prie Vytuko, 
glostėsi apie kojas. 

— „Nejaugi jis supranta, kad 

čia šnekučiams namelius taisau?“ 
— galvojo Vytukas. — „Vargšas 
mano, kad galės mažyčius koja 
išsitraukti“. x 

— „Oi,. Rainy, negalvok apie 
tai, nes aš tau parodysiu, kur pi- 
pirai auga! Gane, kad aš skriau- 
džiau vargšus, nuo tavęs aš juos * 
dabar apginsiu“, — barė Vytukas 
kiek vėliau savo katinėlį. 

Ir abu nužingsniavo prie obe- 
lies, kiekvienas pindamas priešin- 
gus planus galvoje. 

Kitą rytą bėgo Vytukas žiūrėti, 
ar jau apsigyveno: šnekučiai jo- 
inkilėliuose. Apie kai kuriuos su- 
kėsi ne tik šnėkučiai, bet ir -žvirb- 
liai. Mat, kiekvienas norėjo apsi- 
gyventi gražiame namelyje. Dėl 
vieno net keliese tarp savęs pe- 
šėsi, tur būt vieta labiau patiko. 

Vakare prie kiekvieno inkilėlio. 
tupėjo šeimininkai ir Nnksmal trau-- 
kė savo giesmes. 


Miglė. 


—A pE 
Lam tad lita tita 


Kol esu inažutis, 

Man kojytės pinas; 

Jeigu sūrį valgau, 

Tuoj gaidys kabinas. 
Kai per aslą bėgu, 
Galvoj guzai. dygsta; 
Jei mėginu verkti, 
Tai mamytė pyksta. 

Labai sunkiai šunį 

Galiu suvaldyti, 

Kai liežuviu nosį 

Ima man valyti, 


Tik raina katytė 
Dar manęs neliečia; 
Jei pagauti noriu, 
Uodegą pariečia, 
Paskui šuolį duoda 
Ir ramiai vėl niurna, 
O kol ią pasiekiu, | 
Susidaužau burną. 
Tai tokios man bėdos, 
Tai tokie vargeliai, - 
Kol trumputės kelnės, 
Kol pliki dar keliai. 


Bet kai paūgėsiu, 
Bus jau man kas kita, 
O dabar, tai žinot — 
Lam tad lita tita. 


Ant, Zabulionis: 

Trys sužaliavę spurgai 


Kartą gyveno viename didelia- 
me, tankiame miške vienas vie- 
nuolis. Tas miškas buvo vieno 
labai aukšto kalno pašlaitėje. Vie- 
nuolis gyveno melsdamasis ir 
stengdamasis gerus darbus daryti. 
Kas vakaras kopdavo su dviem 
dideliais, vandens pilnais kibirais 
į kalno viršūnę ir supildavo van- 
denį į pagamintą indą. Be to, vie- 
nuolis laistydavo augančius kalno 
viršūnėje augalus. Mat, smarkus 
vėjas džiovindavo viską greitai. 
Bet tasai vanduo būdavo skiria- 
mas ne tik augalų laistymui. Juo 
numarindavo troškulį ir įvairūs 
žvėrys, kurie, vengdami žmonių, 
turėjo kalno viršūnėje savo guo- 
lius, ir paukščiai - baikštuoliai, 
skraidydami aukštai dangaus mė- 
lynoje beribėje. Kadangi vienuo- 
lis, nuolat paskendęs maldoje, ne- 
turėjo laiko sau maisto rūpintis, 
tad kasdien pasirodydavo angelas 
ir atnešdavo duonos kepalėlį, kaip 
ikad savo laiku vienam Viešpaties 
pranašų, kuris buvo tokiu būdu 
„kranklių maitinamas. Ir taip slin- 
„ko metai po metų. 


Kartą atsitiko, kada atsiskyrėlis 
buvo labai senas, kad kareivių 
„būrys vedė pro šalį vieną pikta- 
darj pakarti. Nusekęs šią liūdną 
„eiseną akimis, vienuolis prašnibž- 
do. sau: „Jį teisingas likimas iš- 
tiko ir gavo tai, ką nusipelnijo“. 


Tą vakarą nepasirodė angelas 
ir neatnešė jam kasdienės duo- 
nos. Tada suprato vienuolis, kad 
jis nusidėjo sunkiai kuo nors 
Viešpačiui. Bet kuo jis nusikalto, 
„negalėjo įspėti. Atgailaudamas vie- 
„nuolis nieko nevalgė ir negėrė. 
Jis meldėsi ištisas dienas ir nak- 
"tis ir visaip savo kūną kankino ir 


marino. Jis apgailesdavo savo nu- 


sidėjimą ir gailiai verkė. 


„nai atsitikdavo, 


Kartą bežygiuodamas per miš- 
ką ir giliai mąstydamas, užgirdo 
vienuolis linksmą paukštelio čiul- 
besį.  Vienuolį pagavo dar dides- 
nis nuliūdimas. Jis tarė: z 

— Laimingas paukšteli! Ciul- 
bi sau linksmai, nes nenusikaltai 
Viepačiui. O aš nelaimingas! Ne- 
žinau net, kuo aš galėjau nusi- 
kalsti. Ot, kad galetumei man 
pasakyti. Tada aš atgailaučiau iš 
visos širdies, ir mano širdis nu- 
rimtų! 

Paukštelis 
žmogaus balsu: 

— Tu nusidėjai, pasmerkdamas 
tą nusikaltėlį, nuteistąjį pakarti. 
Bet, jei atgailausi nuoširdžiai ir 
prie savo kaltės viešai prisipažįsi, 
dovanos tau tada Viešpats Die- 
vas. 

Taąją pat valandą pasirodė vie- 
nuoliui Viešpaties angelas. Jis lai- 
kė savo rankose sausą medžio 
šaką ir tarė: 

— Tu turi laikyti šią šaką tol, 
kol išsprogs ir jos trys spurgai. 
Naktį toji lazda bus tavo pa- 
galviu. Tavo maistas — ką žmo- 
nės duos. Nevalia daugiau, kaip 
viena naktis, praleisti tame pačia- 
me name. Tai tavo atgaila. Kai 
iš šios sausos šakos išsprogs trys 
spurgai, žinok, kad Viešpats dova- 
nojo tau“. 

Nedvejodamas ilgai, vienuolis 
paėmė tą lazdą j rankas ir iškeliavo 
į platųjį pasaulį. Jis valgė ir gėrė 
tai, ką gaudavo iš žmonių. Daž- 
kad išmaldos ne- 
gaudamas būdavo alkanas po ke- 
letą dienų. Neretai tekdavę jam 
nakvoti kur nors po medžiu miške 
ar gryname lauke, audrai ir lietui 
siaučiant ore. 

Kartą, bekeliaudamas mišku, 
jis užtiko vieną urvą. lėjęs į tą 


jam į tai atsakė 

urvą, jis rado ten senutę. Jis pra- 
bilo: 

— Geroji moteriške, leisk man 
pernakvoti čia. 

Ši atsakė: 

— Ne, aš negaliu, nors kažin 
kaip norėčiau padėti. Aš turiu tris 
sūnus, kurie verčiasi piktadaryste. 
Jei jie sugrįžę vakare rastų tave 
būtų mums abiems blogai. 


Vienuolis taip prašėsi, kad se- 
nutė turėjo sutikti leisti jam per- 
nakvoti. Jis atsigulė palei laiptus 
ir už pagalvio pasidėjo lazdą. Se- 
nutė, tai pamačiusi, norėjo duoti 
ką nors tinkamesnio, tačiau vie- 
nuolis nepriėmė ir papasakojo, 
kuo buvo Viešpačiui nusikaltęs, 
taip lengvamaniškai pasmerkda- 
mas savo artimą. 

Užgirdusi tai 
balsu raudoti: 

— O, aš nelaiminga! Jei Vieš- 
pats taip smarkiai nubaudė vie- 
nuolį vien tik už tuos žodžius, tai 
kokia bausmė laukia manuosius 
vaikus! 


senutė pradėjo 

Vidurnaktį grįžo trys jos sūnūs. 
Uždegę žiburį, išvydo jie vienuolį. 
gulintį palei laiptus. Jie smarkiai 
supyko ir ėmė šaukti: 

— Kas čia per žmogus? Ar 
užmiršai, kad mes uždraudėm pri- 
imti ką nors į nakvynę! 

Senutė ramino juos, sakydama, 
kad tai atgailestaująs nusidėjėlis. 
Piktadariai susidomėjo ir, pažadi- 


"nę vienuolį, klausė: 


— Seni, papasakok mums, kuo 
nusikaltai. | 

Pasikėlęs vienuolis 
kojo savo kaltę. 

ie vienuolio žodžiai sujaudino 
piktadarių sielas. Jie suminkštėjo, 
ėmė verkti ir viešai apgailestauti 
savo nuodėmes. 
“Ir taip vienuolis atvertė savo 
kukliu pasakojimu tris piktadarius. 

Išaušo gražus, saulėtas rytas. 
Bet vienuolis neišvydo jo. Jį rado 
gulintį negyvą. Toji lazda, ilgą lai- 
ką tarnavusi vienuoliui už pagalvį, 
sužaliavo trimis pumpurais. Vieš- 
pats dovanojo jam nusidėjimą. 


papasa- 


Pavasaris atėjo 


Pavasaris atėjo, 


Pavasaris pas mus! 


Toks šiltas, šiltas vėjas, 


Iš lauko atskubėjęs, 


Mums atnešė džiaugsmus. 
Sugrįžo vieversėliai, 


Šnekutis obely! 


Jam gražų įkilėlį 


Į obelę įkėlę, 


Dainuosim: vai lily! 
Pražydo vėl purienos 
Papieviuos, pabaliuos. 
Vėl džiaugiamės lig vieno: 
Dabar ir mūsų dienos 
Pavasariu žaliuos. 


S. Krasauskas 

Atostogų parvažiavus 


ASSUM BTN: Yo S: 


Motiejus — turtingas ūkininkas. 

Barbora — Motiejaus žmona. 

Vincukas (15 metų) ir Zosė 
(14 metų) — jų vaikai. 

Aldutė, Birutė, Onytė, Kazytė, 
Jonė, Kaziukas, Antanėlis, Vytu- 
kas ir Stasiukas — kaimynų vai- 
kai. 

Sapalskis — vargonininkas. 


I AKTAS. 
ė Eys 646 na, 


Ūkinlnko grįčia. Sienose šven- 
tųjų paveikslai, prie vienos sienos 
stovi skrynia, toliau didelis stalas, 
suolas, pora kėdžių. Dvejos durys, 
languose gėlės. Uždangai pakilus, 
Zosė, Onytė, Kaziukas, Antanėlis 
"ir Vytukas susigužę žiūri pro langą. 


Zosė. Ak tas Vincukas! Taip 
ilgai negalima jo sulaukti... 

Kaziukas. Oi, kokia tu ne- 
kantri! iš stoties bus apie ketvertą 
mylių ir toks smėlis, tai tau ne 
juokai. 

Onytė. Man kažkodėl ne- 
drąsu — nejauku bus su juo pasi- 
sveikinti. Jis dabar, tur būt, išponė- 
jo, juk ten mokykloje vis su po- 
nais ir ponaičiais... 

Zosė. O, kas dėl to, tai ne- 
tiesa! Išvažiuodamas Vincukas labai 
meiliai su minimi atsisveikino ir 
pasakė: „Neverk, Zosyt, tavo bro- 
liukas, nors ir toli bus, bet kas- 
dien labiau tave mylės. O drau- 
gėms ir draugams pasakyk, kad 
niekuomet jų neužmiršiu“. 

(Įeina Motiejus ir Barbora, gra- 
žiai apsirėdę). 

lt ss c en a 


Barbora (prieina prie Zosės 
ir patylom su ja kalbasi). 


Visi vaikai (be Zosės). Svei- 
ki, šeimininkai! 

Motiejus. Sveiki, sveiki, vai- 
kučiai, Bet sakykit, kodėl taip ma- 
ža jūsų atėjo? Tur būt, užmiršote 
Vincuką ir nenorite dargi ateiti su 
juo pasisveikinti?.. 

Onytė. Taip blogai nemany- 
kite, šeimininke! Bematant susirinks 
visi. 

Kaziukas. Pagaliau, tiesą sa- 
kant, mums atrodo, kad Vincukas. 
greičiau mus galėjo „užmiršti, juk 
jis dabar turi geresnius draugus, 
vis su ponais Vilniuje bendrauja... 

Motiejus. Et, niekus kalbate! 
Vincukas tam per geras. Jis gerai 
žino, iš kokio lizdo kilęs. (Įeina var- 
gonininkas, lazda pasiremdamas). 


II scena. 


Vargonininkas. Garbė Jėzui 
Kristui! 

Visi.Per amžių amžius! (Vai- 
kai patylom kalbasi, Barbora žiurs- 
tu apšluosto kėdę ir paduoda ją 
vargonininkui, kuris atsisėda ir, 
išsitraukęs iš kišenės nosinėlę, 
šluostosi kaktą). 

Vargonininkas. Oho! Ką aš 
matau — pas jus šiandien kaip 
šventėms kambarys išpuoštas. Įdo- 
mu, kas čia bus? 

Motiejus. Mat, ponai, 
naus laukiame... parvažiuojant... 

Vargonininkas. Sūnaus?! O 
aš visai nežinojau, kad jūs sūnų 
turite. 

Barbora (pasididžiuodama). 
Turime, turime. O koks mokytas! 
(Prieina prie vargonininko ir kaž- 
ką patylomis ima kalbėti). 

Kaziukas (vaikams). Užuot 


sü- 


„laukus čia, ar ne geriau būtų lau- 


kan išėjus. Užlipsiu ant kalno: nuo 
kalno toliau bus matyti. 

Visi. Gerai, gerai! (Išeina). 
Vargonininkas. (Motiejui), 
O kur jis yra? 
Motiejus. 
gimnazijoje. 
Vargonininkas. Hm... Nors, 
tiesą pasakius, neseniai čia esu... 
O sūnus, tur būt, ir šventėms par- 


Vilniuje, mokosi 


važiuoja? 
Motiejus. Oi, ne! Tiktai va- 
sarą ata... ata... (nemoka ištarti). 


Vargonininkas. Otostogom! 

Motiejus. Taigi, taigi — otos- 
togom. Jau metai baigiasi, kai buvo 
parvažiavęs. Išbuvo tuomet pas 
mus beveik tris mėnesius. Ir šie- 
met, tur būt, tiek pat pabus... Va- 
kar gavome laišką, prašo, kad šian- 
dien jam arklį stotin pasiųstume... 
nes jis vėl porai mėnesių pas mus 
parvažiuoja... O kaip puikiai jis 
rašo, aš ponui turiu parodyti. (Išei- 
na kitan kambarin). 


IV 


Vargonininkas. O kodėl jis 
taip retai pas jus būna? 

Barbora. Neturi laiko, moko- 
si. Kai kartą pas jį buvome nuva- 
žiave, tai jis mums pasakė, kad 
labai neturis laiko, nes reikią mo 
kytis. 

Vargonininkas. Ir 
matė su jumis? 

Barbora. Kur ten! Dargi ver- 
kė iš džiaugsmo. Kalbėjo su mu- 
mis apie pusę valandos. Bet, kai 
atėjo mokytojas, tuoj atsisvei- 
kino ir nubėgo į pamokas. O, kaip 
jis darbuojasi, vargšelis! Kaimynas 
sako, kad paskiau gailėsimės pini- 
gus leidę... bet tai jau mums galvą 
teskaudės. Vincukas mus labai myli 
ir gerai mokosi. Bus kunigu, o ka- 
dangi berniukas turi tam norų, tai 
ir labai esame patenkinti. 

Vargonininkas. Tad jis ku- 
nigu nori būti? 

Barbora. Motiejus taip nori, 
bet tai jo, Vincuko, dalykas: jei 


scena 


nepasi- 


VARPELIS 


"kalbu taip sau? Ne, 


251 


norės, tai bus, o jei ne, tai teesie 


Dievo valia. 
V scena 

Motiejus (Įeina laišku neši- 
nas). Prašau skaityti! O, kaip pui- 
kiai rašo. (Rodo): Oho! 

Barbora. Nelyginant, 
mūsų klebonas. 

Vargonininkas(skaito).,„Bran- 
gūs tėveliai! Egzaminai puikiai pa- 
"A taigi poryt parvažiuoju pas 


kaip 


l Barbora (nutraukdama): Reiš- 
kja šiandien. 

Vargonininkas (skaito to- 
liau). „Daug nerašau, nes labai 
neturiu laiko. Jus mylįs sūnus Vin- 
cas“. Ir jis tiktai tiek jums terašo? 

Motiejus (pateisindamas): O 
kam gi tiek daug to popieriaus ga- 
dinti? Juk jis tuoj parvažiuos, tai 
ir prisikalbėsime. 

Barbora. Žinia, gerai daro. 

"Vargonininkas. Iš to, ką da- 
bar sužinojau, man“ rodosi, kad 
jūsų sūnui tas mokslas galvą ap- 
suks. Tur būt, reikalingas pinigų, 
ar šiaip ko, tai ir atvažiuoja, bet 
jeigu ne, tai kažin, ar atvažiuotų... 

Barbora (užsigavusi). Ką čia 
dabar tamstyte kalbi! 

Motiejus (taip pat). Bene 
Vincukas jau toks ir yra, kad tik 
dėl pinigų važinėtų. 

Vargonininkas. O kas čia 
nuostabu?*) Ar jūs manote, kad aš 
mano mieli, 
aš esu patyręs žmogus. Aš ne kartą 
esu girdėjęs panašių atsitikimų. 
Pakol sūnus reikalingas buvo tėvų 
pagalbos, tai jis dėdavosi juos my- 
lis, bet kai jie jį išmokslino, davė- 
jam duoną, tai jis paskiau savo 
tėvų sarmatydavos arba jų išsiža- 
dėdavo. 

Motiejus (neramiai). Oi, ne- 
kalbėkit tamstyte tokių baisenybių! 


kė) Panašiai kaip: nieko bloga (be- 
vardė giminė). 

Bene visi pasauly yra blogi, juk 
yra ir gerų vaikų! Kodėl gi Vince- 
lis turėtų būtinai būti blogas... 

Barbora. Mūsų Vincukas tu- 
rėtų mūsų išsižadėti? Aš tam ne- 
tikiu, jis visuomet toks geras... 
Mums ir visiems! 

Vargonininkas. Ir dar kaip 
būva. Ne tik tėvų bet ir savo kal- 
bos išsižada. 

Barbora. O Dieve! Ką tamsta 
kalbi apie mūsų Vincelį! 

Vargonininkas. Argi aš apie 
jūsų Vincuką čia kalbu. Argi aš 
"kalbu, kad būtinai jūsų Vincukas visa 
ko“ turi išsižadėti? Tegu Dievas 
saugo! Aš tik sakau, kad taip būva. 

„ Barbora (per ašaras). Tai 
kam mus ponas taip graudini, juk 
Vincelis mus taip myli... ir ne kartą 
kalbėjo, kad dėl mūsų visko atsi- 
Žadėtų, 0 ponas... 

Motiejus (susigraudinęs). Ži- 
nia, o ponas sakot, kad jis mūsų 
išsižadėtų. Juk aš jo tėvas. Argi aš 
jam nepadedu, kiek galėdamas, argi 
aš jo nemyliu? Ne, tai negali būti, 
kad Vincelės mūsų išsižadėtų! (Su- 
sijaudinęs). O, Dievuli! Neleisk 
man sulaukti tokios valandos, ver- 
čiau atsiimk mane, Viešpatie, pas 
save, negu turėčiau patirti tokios 
gėdos ir paniekos! (Po valandėlės, 
atsipeikėjęs). Bet ką čia? Dievo 
Apvaizda viską valdo, ir Ji nepri- 
leis, kad panašiai atsitiktų. 

Barbora. O! Neduok, Dieve 
ir Motina Švenčiausioji! 

Vargonininkas. Na, tiesą 
pasakius, ne kiekvienas būna blo- 
gas, bet vaikas, augęs sodžiuje, 
staiga „patekęs miestan, papuola ki- 
„„tokion draugystėn, o prie to jeigu 
jam neblogai sekasi, gali lengvai 
suklysti. Galimas daiktas, kad jūsų 
Vincukas nėra toks, kaip aš kalbu, 
bet čiareikia įsitikinti. (Susimąsto). 
Taip, bet kokiu būdu? (Po valandė- 
lės nudžiugęs). Turiu puikią mintį! 
O kad taip jis išbandžius? A? 

Motiejus ir Barbora (susi- 
domėję). Ką? kaip? 
Vargonininkas (pralinksmė 


jęs). Sugraudinau jus savo nerimtu 


įtarinėjimu, todėl jus įtikinsiu! Tik 
jūs turite man padėti. Gerai? 

Motiejus ir Barbora. Gerai, 
gerai, ponuli! 

Vargonininkas. Taigi klausy- 
kite! Kad įsitikinus, ar Vincukas jus 
tikrai myli, mes jį išbandysime. 

Barbora. O tai kaip? 

Vargonininkas. O gi taip: 
turite jam pasakyti, kad jam dau- 
giau nebepadėsite, kad nebeturite 
iš ko bemokinti. 

Barbora. Juk tai netiesa, nes 
mes kasoje turime dar pinigų! 

Vargonininkas. Vaje, kaip 
jūs negalite suprasti! Cia ne svar- 
bu, ar jūs turite, ar ne, bet svarbu, 
kad Vincukas pamatytų, jog jūs 
neturite. Suprantate? Kai jam tai 
pasakysite, tuomet aš ateisiu ir, 
dėdamasis turtingu dvarponiu, pa- 
siūlysiu jam, kad jis sutiktų būti 
mano sūnumi, pasižadėdamas jį už 
tai išmokslinti. Suprantate? Juk jis 
manęs nepažįsta. Jeigu mano pa- 
siūlymą atmes, tai jus myli, o jeigu 
priims, na, tai bent žinosite, ką 
su juo padaryti. Suprantate dabar? 

Motiejus. Neva taip, bet, ži- 
note, juk aštturiu meluoti prieš savo 
vaiką, jis labai susikrims, o ir ti- 
kyba draudžia meluoti! 

Vargonininkas. Taip, bet per 
tą melagystę sužinosite, ar Vince- 
lis jus myli; antra vertus, tai ir jam 
nebus be naudos, nes tuomet supras 
tikrąją mokslo vertę. Tai ką, su- 
tinkate? 

Motiejus. Na, jeigu tai turi 
išeiti Vinceliui į gera, tai tegu jau 
taip bus, kaip sakote. 

Vargonininkas (išeidamas). 
Dabar likite sveiki, tik neprasitar- 
kite! Duokite man žinią, kai Vincu- 
kas grįš, (Uždanga). 

(B. d.) 

Senuks inkilą padirbo. 

Jo anūkas Mikas Virba, 

Inkilą pamatęs, klausia; 

— Pasakyk, dėduk mieliausias, 
Ką čia tokio padarei? 

— Namelius—senuks rimtai 

Jam atsako. Į tai Mikas: 

— Kas juose gyvens?— Švilpikai! 


Po trumputės valandėlės 
Medy buvo inkilėlis. 

Nūn kasdieną bėgo Mikas 
Pažiūrėt bene švilpikai 
Inkile jau gyveną... 

Ir štai kartą, kai diena 


Ris 

ŠVILPIKAI 


p 


Mikas vėl: „Kokie, dėduti?“ 

— Būk kantrus, palauk truputį. 
Pamatysi juos, kai bus 

Laikas. Nūn gi namelius 

Šiuos įkelk medin, vaikeli, 

Ir stipriai pririšk — senelis. 
Baigė kalbą ir anūkas 

Tuoj su inkilu išrūko. 

Graži aušo, girdi Mikas: 
Kažkas švilpauja... Palikęs 
Viską, tuoj kieman nurūko; 
Žiūri: ant laktos paukščiukas 
Tupi, švilpauja linksmai.“ 
Kas jis — spėkite, vaikai! 

Kaziuko smuikelis 


Vargšas tas buvo Kaziukas. 
Tėveliai jo seniai mirė, palikdami 
jį vienui vieną vargti pasaulio var- 
gus, kęsti alkį ir šaltį. Širdies my- 
linčios, kuri tada galėjo priglausti 
našlaitį, juo susirūpinti, nesira- 
do. Po tėvelio mirties, kai jau vi- 
siškas našlaitis pasiliko, Kaziukas 
smulkiais  žingsneliais  stripeno 
paskui lydimą kapinėsna karstą. 
Laidotuvių giesmės, dideliu liūde- 
siu pripildytos, plaukė po daubas 
ir lygumas. O Kaziukas verkė ir 
verkė. Tada jisai dar nežinojo, kad 
naslaičio gyvenimas yra sunkus ir 
vargus. Galvelę nukarinęs nukabu- 
siomis rankytėmis šmėsikuodamas 
ėjo paskutinį kartą paskui savo tė- 
velį, kuris jau niekad neprakalbės 
į jį meiliu žodžiu, nepriglaus jo 
mepamylaus! | 

Padangėje skardeno vyturių 
giesmės, ore zvimbavo liuksmu- 
-čiai vabzdžiai, papieviai ir dirvo- 
mėliai žaliavo pirmu pavasariu. 
„ Kitriai kvepėjo atkiutusi žemė. 
'Pakalvėmis  kliukseno  upeliūkš- 
čiai, šokinėdami per kriaušius 
ir akmenis. Kaziukas visa to nei 
„matė, nei girdėjo. Jo mažytę gal- 
velę buvo apnikusios juodos sun- 
kios mintys, širdyje tvenkėsi neiš- 
liejamas gailesys ir skausmas, au- 
ssyse spiegė kažkokia liūdna liūdna 
melodija, kurios Kaziukas klausėsi, 
kurią kartojo, lyg žinodamas jau, 
kad toji liūdna melodija bus jo 
juodosios. duonutės pelnytoja. 

Kai Kaziuko tėvelį leido iškas- 
"ton duobėn, „kai karstas dundėda- 
mas įkrito į duobę, dusliai plump- 
sėdamos žemės pabiro ant palai- 
doto tėvelio krūtinės, Kaziukas 
stovėjo, lyg savo akimis netikėda- 
mas, kad pagaliau pakasė jo tė- 
wvelį, iš kur jisai jau niekad ne- 
:begrįš. 


sK 


Praėjo kiekas laiko. Kaziukas 
vis plūdo ašaromis, vis šaukė tė- 
velį. Bet tasai pas jį negrįžo. Vie- 
ną naktį jisai negalėjo ilgai už- 
migti. Vartėsi lovoje tarp skur- 
džios patalinės, klausėsi nakties 
tyloje, ar kur nors neišgirs pa- 
slaptingo tėvelio balso ar kimaus 
kosterėjimo. Tyla jį gaubė, tyla 
tik atsakydavo į jo pasiklausymus. 
Jis vėl tada apsiblausdavo, apsi- 
kniaupdavo ir tyliai ašarodamas 
laukdavo, kada pagaliau apims jį 
miegas, priversdamas jo išvargusias 
mintis sustingti ir pasilsėti. Mie- 
gas ilgai dar nėjo. Tada Kaziukas 
įžiebė žiburį, susieškojo maldak- 
nygę ir atsiklaupęs krikštasuolėj 
prieš Dievo Motinos paveikslą 
atskaitė litaniją. Tuo sykiu lauke: 
pūsterėjo smarkus vėjas, sustaugė, 
sukaukė pastogėse ir apie sienas 
įsibrovė pro išdaužtą lango stiklą 
į pirkią ir užpūtė žiburį. Kaziukas 
pajuto šaltą jo dvelkimą ir dide- 
lės baimės, o drauge ir džiaugsmo 
apimtas sušnabždėjo: 

— Pareina tėvelis... 

Šoko greitai iš krikštasuolės, 
apgraibom ieškojo lovos. Baimė 
jo džiaugsmo kibirkštėlę buvo nu- 
galėjusi. Skubiai apsitraukė galvą 
kažkokiu šiurkščiu rūbu ir klausė- 
si, kaip tvanksi visomis jo gyslo- 
mis kraujas. 

— O gal čia ne tėvelis, gal 
piktos dvasios, kurių pasauly pil- 
na, kurios žmogaus gyvybės kiek- 
vienam žingsny tyko. 

Sulaikęs kvapą tyliai klausėsi: 
ar ateis prie jo, ar palies jo karštą 
kūną, ar... Bet niekas nėjo, tik jo 
paties ausyse skambėjo toji pati 
liūdna liūdna melodija, kurią Ka- 
ziukas girdėjo, kai tėvelis buvo 
lydimas amžinojo poilsio vieton. 
Su ta melodija Kaziukas ir užmigo. 

Rytas skubiai išaušo. Patekėjo 


saulė ir pakilusi virš žemės išklai- 


dė skystą rūką. Dar kiek pakopė 
ir įspindo į pirkios langą, apžer- 
dama skaisčiais spinduliais lovą, 
kurioje miegojo Kaziukas. Nasiklo- 
jęs, nusispardęs, išmėtytomis ko- 
jomis ir rankomis. Pradžioj, atro- 
dė, kad jokio gyvybės ženklo ja- 
me nebežymu. Staiga sujudėjo. 
Nusišypsojo ir su ta šypsena pa- 
liko toliau gulėti. Jisai tada sap- 
navo. Atrodė jam, kad atėjo tėve- 
lis ir pradėjo su juo kalbėti. 

- Kodėl tu toks, tėveli, šal- 
tas? — paklausė jį Kaziukas. 

— Matai, vaike, — atsakė, — 
toli ėjau. 

Ir pradėjo pasakoti, kaip jis 
ėjo, ką matė ir ką girdėjo. 
liau apkabino, priglaudė Kaziuką 
prie savęs, paglostė jo plaukus, 
tada Kaziukas nusišypsojo. Jam 
buvo gera. 

Kodėl, 
savim? 

— Tau čia, vaikeli, reikia pa- 
silikti. Gyvenimas toks brangus, 
toks brangus. Už jį vėliau gausi 
atlyginimą. 

— Kad man, tėveli, taip liūdna 


tėveli, neimi manes su 

čia vienam palikusiam, taip nera- 


„mu. Aš jau trečia diena nevalgęs. 


— Yra gerų žmonių, kurie tau 
duos ko valgyti. Tik reikia pas 
juos nueiti. 

O kur tie gerieji žmonės? 

— Tu paimk smuikelį, kuris 
ant viskų dulkėse ir griozduose 
guli. Jo daug stygų jau nėra, bet 
tu rasi jas virš lango popierėly 
įvyniotas. Ištempk stygas ir eik 
grieždamas po žmones. Gerieji vis 
tau ką duos. Jei klaustų ko, pa- 
sakyk: esu našlaitis. Ir aš taip pat 
buvau našlaitis, ir aš ėjau su tuo 
smuikeliu po žmones, vėliau pra- 
dėjau dirbti ir tą smuikelį padė- 


jau, lyg žinodamas, kad tau jo | 
prireiks, 
Kaziukas dar norėjo kažko 


klausti, bet tuokart pajuto, kad jo 
veidai dega. Skubiai pašoko. At- 
merkė akis, šviesa jį apakino, vėl 
užsimerkė, tada jau tik iėtai at- 
merkė. Tevelio nebuvo. O valgyti 
jis taip labai norėjo. Bėgo ieškoti 
smuiko. Surado. Paėmė stygas, 
ištempė. Ir užgrojo. Buvo toji liūd- 
na melodija, kuri jam nuolat au- 
syse skambėjo. Su ta melodija 
ir išėjo į Žmones. r. 

DARBELIAI 


Lėktuvėlis * 


Šį kartą pamėginkime pasidaryti 
lėktuvėlį. Darbas visiškai paprastas, 
"bet lėktuvėlis, kurį pasidarysite, 
skrenda labai gražiai. 

Paimame ploną lentelę ir, iš- 


į viršų, įstatome į liemenyje esan- 
čias išpiovas taip, kad taškai a ir b 
būtų savo vietose. 

Dar trūksta uodegos. Ją taip 
pat išpiauname iš paišybos popie- 


as aero 


1 brėž, 


paišę 1 brėžinėlį, dailiai ir rūpes- 
tingai išpiauname. Tai mūsų lėktu- 
vėlio liemuo, 

Sparnus iškerpame iš paišy- 
bos popieriaus, pirma išpaišę 2 brė- 
„žinį. Apvalius sparno galus užlen- 


riaus pagal 3 brėžinį. Uodegą įsta, 
tome į mažesniąją išpiovėlę taip- 
kad taškai c ir d atitiktų savo vie- 
tas. 

Dabar lėktuvėlis pabaigtas. Jau 
galime leisti. Pakeliame dešine ran- 


b 


2 brėž. 


kiame truputį į viršų, kad lėktuvėlis 
tiesiai skristų. Sparną, užlenkimais 


brėž. 3. 


ka truputį virš galvos ir, pakreipę 
lėktuvėlio priešakį truputį žemyn, 
lengvai pastūmę, paleidžiame. Po- 
pierinis lėktuvėlis gražiai nuskris 
per visą kambarį, kartais ir per visą 
kiemą. 


„Žiburėlis“. 


LAIŠKŲ DĖŽUTĖ 


V. Trečiokui. 
ačiū. 
sime. 

P. Kinduriui. Dėkojame už už- 
davinius. Kas tiks, įdėsime. 

V. Palikšai. Sąsiuvinį su pasa- 
Wydawca-Leidėjas L. Cicėnas 

Drukarnia-Spaustuvė 


Peržiūrėsime. Jei tiks, įdė- 


Apysaką gavome, * 


komis gavome. ir tariame už jį ačiū. 
Ką rasime jame tinkamo, įdėsime. 


S. Kairiui, J. Aliukui, S. Sužiedė- 


liui. Atsiųstieji uždaviniai lengvučiai, tad 
neįdėsime. 


V. Svirneliui. Netinka. “ 


Redaktor-Redaktorius V. Budrevičius 
„RUCH“ Vilno, Tatarska 6 


